OzLabs/hebrew-wiki-articles huggingface dataset:
אוזלת יד מכוונת

אוזלת יד מכוונת או אוזלת יד אסטרטגית היא מושג בפסיכולוגיה הפופולרית המתאר אדם שמציג כלפי חוץ חוסר יכולת מדומה כדי להתחמק מאחריות שאינו מעוניין בה.

== בפסיכולוגיה פופולרית ==
המונח הוצג לראשונה על ידי ג'ארד סנדברג (Jared Sandberg) בשנת 2007 במאמר בוול סטריט ג'ורנל.

אשר מתאר תופעה בה עובדים מפגינים חוסר יכולת במקום העבודה כדי להתחמק מאחריות שאינם רוצים לקבל על עצמם. ברגע שאחרים תופסים את העובד כבלתי מוכשר, הם מפסיקים להטיל עליו משימות. במאמר נדונה גם תופעה דומה בתחום היחסים הבין- אישיים ומערכות יחסים רומנטיות.<ref></ref>

תפיסה זו דומה לתפיסה הארגונית של "ניהול ציפיות", שבה מנמיכים בכוונה את הציפיות של לקוח כדי שיהיה קל לספק את דרישותיו.<ref></ref>

התופעה מתוארת לעיתים קרובות כסוג של מניפולציה<ref></ref> בשל היותה של אוזלת היד מכוונת. אדם מבצע משימה בצורה לא טובה בכוונה ומסרב ללמוד כיצד לבצע אותה נכון, כדי שמישהו אחר יאמין שאינו מסוגל לבצע את המשימה וייקח את האחריות עליה.<ref name=":0"></ref> אנשים אחרים עשויים להסכים לקחת על עצמם את האחריות מתוך תסכול מכך שהמשימה לא מבוצעת היטב.<ref></ref>

=== אוזלת יד מכוונת ומגדר ===
אוזלת יד מכוונת יכולה להיות גם התוצר וגם הגורם לאי שוויון בין המינים במערכות יחסים ובמקום העבודה. גברים נמנעים מאחריות בתחומים "נחותים" ואחריות זו מואצלת בעקבות כך לנשים. זה מקשה על נשים להתקדם במקום העבודה כי הן עמוסות בעבודה, אשר למרות היותה חיונית אינה נחשבת יוקרתית. לעומת זאת עמיתיהן הגברים מתמקדים במשימות שתורמות להערכתם ומובילות לקידום.<ref></ref><ref name=":2"></ref>

לעיתים משתמשים במונח אזלת יד מכוונת כדי להסביר את חלוקת העבודה הלא שוויונית בתוך משק הבית<ref name=":1" /><ref></ref> כאשר אחד מבני הבית עשוי לטפח אזלת יד כדי להימנע ממשימות ביתיות כמו עבודות בית או גידול ילדים. המונח משמש לתיאור מצבים שבהם גברים מעמידים פנים שהם חסרי יכולת או משמרים במכוון את חוסר היכולת שלהם בתחומים הנחשבים ל"עבודת נשים ", כדי שבת זוגם תבצע את רוב עבודת הבית.<ref name=":1"></ref><ref></ref> הם תורמים לדימוי "הבעל העצלן".<ref></ref> אזלת יד מכוונת יכולה לשמש גם כדי להימנע מאחריות לארגון, טיפוח יחסים ותכנון חברתי.<ref></ref><ref name=":3"></ref>

התנהגות זו מתבססת על תפיסה פטריארכלית של תפקידי הנשים כמטפחות ומארגנות. הדבר עשוי לגרום לנשים מסוימות לקחת על עצמן את הנטל של עבודה ביתית ורגשית נוספת, כי בני הזוג שלהן לא עושים זאת.<ref></ref> חלוקת העבודה הבלתי שוויונית עלולה ליצור תחושות של טינה או עוינות בין בני הזוג.<ref></ref>

=== אזלת יד מכוונת ומוצא אתני ===
אזלת יד מכוונת באה לידי ביטוי בפערים על רקע אתני, משום שמיעוטים ונשים בדרך כלל מודעים יותר לצורך בגיוון והכלה ופועלים לקידומם במידה רבה יותר מאשר עמיתיהם הלבנים.<ref></ref><ref></ref><ref></ref>

== בתרבות פופולרית ==
פרסומים לגבי אוזלת יד מכוונת הפכו לוויראליים בפלטפורמת המדיה החברתית TikTok בשנת 2023.<ref></ref><ref></ref>

== ראו גם==
* גזלייטינג
* בעיה של מישהו אחר

== הערות שוליים ==

קטגוריה:מגדר
קטגוריה:יחסים
וייטג'ט אייר

וייטג'ט אייר (באנגלית: VietJet Air) היא חברת תעופה לואוקוסט וייטנאמית שבסיסה בהאנוי. היא קיבלה אישור עקרוני להפעלה ב-2007 והפעילה את הטיסה הראשונה מהו צ'י מין סיטי להאנוי ב-2011.

בפברואר 2013 השיקה החברה את הטיסה הבינלאומית הראשונה שלה, בין הו צ'י מין סיטי לבנגקוק.

בדצמבר 2014 חצתה את רף העשרה מיליון נוסעים, ובדצמבר 2015 את רף ה-25 מיליון נוסעים.

וייטג'ט מפעילה טיסות ל-18 יעדים מקומיים ול-26 יעדים בינלאומיים.

באוגוסט 2023 פורסם כי החברה תפעיל 2 טיסות שבועיות לנתב"ג.

== צי המטוסים ==
[[איירבוס A320]]
{| class="wikitable"
|+
!כלי טיס
!בשירות
!הוזמן
!מספר נוסעים
|-
|איירבוס A320-200
|18
|
|180/162
|-
|איירבוס A321-200
|36
|
|220/230
|-
|איירבוס A321neo
|23
|117
|230/240
|-
|איירבוס A321XLR
|
|30
|
|-
|איירבוס A330-300
|7
|2
|377
|-
| 737 בואינג 8MAX 
|
|66
|
|-
| 737 בואינג 10MAX 
|
|106
|
|-
| 737 בואינג 200MAX 
|
|28
|
|-
|סה"כ
|84
|354
|
|}

== תקריות ==
בשנת 2012 קנסה רשות שדות התעופה הווייטנאמית את החברה בעקבות חגיגת טיסת בכורה בריקוד דוגמניות על המטוס. אירוע דומה התרחש בשנת 2018 כאשר מנכ"לית החברה העלתה למטוס שהוביל את הנבחרת הלאומית הצעירה, קבוצת דוגמניות לבושות בביקיני. לאחר מכן התנצלה בפומבי על התקרית.

== קישורים חיצוניים ==

* 

== הערות שוליים ==

קטגוריה:חברות לטיסות חסך
קטגוריה:וייטנאם: תעופה
בעיה של מישהו אחר

"בעיה של מישהו אחר" מתאר מצב בו בעיה מסוימת זוכה להתעלמות בטענה שמישהו אחר אחראי לה.

== דוגמאות ==
בשנת 1976 כתב העת Ekistics השתמש בביטוי בהקשר של חוסר טיפול בירוקרטי בדיור בר השגה, ותיאר את "עקרון הבעיה של מישהו אחר" כמה שמנע את הטיפול. כאשר האחריות לבעיה מורכבת קשורה למספר מחלקות שונות בממשלה, אז גם אלו שרוצות להתמודד עם הנושא אינן מסוגלות לעשות זאת.<ref>[https://scholar.google.com/scholar?hl=en&as_sdt=0%2C5&q=ekistics+1976+somebody+else%27s+problem&btnG= Seventeen reasons why the squatter problem can't be solved], S Angel, S Benjamin - Ekistics, 1976</ref>

בהתייחסו לצוות שעובד על פרויקט תכנות מחשבים, כתב אלן פ. בלקוול ב-1997 כי: "ניתן לדחות משימות משנה רבות עד שלבסוף הן הופכות למה שמכונה בקרב מתכנתים מקצועיים 'SEP'. - בעיה של מישהו אחר."<ref name="ppig-1997-01"></ref>

== שדה SEP של דאגלס אדמס ==
בספר "החיים, היקום וכל השאר" של דאגלס אדמס משנת 1982 (בסדרת המדע הבדיוני "מדריך הטרמפיסט לגלקסיה") הוא מציג את הרעיון של "שדה SEP" כסוג של מכשיר הסוואה. הדמות פורד פרפקט אומרת:

לאחר מכן, הקריינות מסבירה:

התיאור של אדמס לשדה SEP מצוטט במאמר על "אי-נראות פסיכולוגית", לצד תיאורים ספרותיים אחרים כמו מסנן התפיסה ב-Doctor Who, וגם להטיות קוגניטיביות כמו עיוורון קשבי ועיוורון שינוי.<ref>[http://www.newyorker.com/magazine/2015/04/13/sight-unseen-critic-at-large-kathryn-schulz Sight unseen], Catherine Schulz, The New Yorker, April 13, 2015</ref>

== ראו גם ==
* נמב"י
* עיוורון קשבי
* אוזלת יד מכוונת

== הערות שוליים ==

קטגוריה:פתרון בעיות
קטגוריה:מדריך הטרמפיסט לגלקסיה
קטגוריה:התנהגות חברתית בבעלי חיים
Break the Silence: The Movie

Break the Silence: The Movie (בעברית: לשבור את הדממה: הסרט; בקוריאנית: 브레이크 더 사일런스: 더 무비) הוא סרט דוקומנטרי דרום קוריאני משנת 2020 על להקת הבנים BTS בבימויו של פארק ג'ון-סו ובהפקת ביג היט סרי סיקסטי, הכולל את מאחורי הקלעים של סיבוב ההופעות העולמי השלישי שלהם, , שהתקיים בשנים 2018–2019. Break the Silence: The Movie מקודם כסרט ההמשך לסרט של הלהקה משנת 2019, הוא פורסם ב-10 בספטמבר 2020, במדינות נבחרות, כשההפצה נעשתה על ידי טרפלגר רילייזינג. הסרט הוא עיבוד לסדרה הדוקומנטרית השלישית של הלהקה, Break the Silence: Docu-Series, שפורסמה בפלטפורמת המעריצים במאי.

== תקציר ==
Break the Silence: The Movie עוקב אחר הלהקה על הבמה ומחוצה לה במשך 14 חודשים במהלך סיבוב ההופעות העולמי שלהם, , הוא מציג עוד יותר את הצד הרגשי הפגיע שלהם, וממחיש כיצד הם מפרידים את עצמם מהפרסונות הבימתיות שלהם. הסרט כולל גם של הלהקה.

== רקע ופרסום ==
הסרט הוכרז לראשונה ב-7 באוגוסט 2020. כמו כן, הוכרז כי הסרט השלישי של , יפורסם בבתי הקולנוע ב-28–30 באוגוסט וכי תוקרן תצוגה מקדימה של Break the Silence.

מכירת הכרטיסים החלה ב-13 באוגוסט 2020, היום שבו פורסם הטריילר של הסרט. הסרט יצא לאקרנים ב-10 בספטמבר ב-70 מדינות, עם השקה מדורגת ביותר מ-40 טריטוריות אחרות החל מ-24 בספטמבר. במדינות נבחרות הוקרן הקליפ של "Dynamite" לפני תחילת הסרט.

== הצלחה מסחרית ==
הסרט הרוויח 8,954,345 דולר בקופות העולמיות.

==קישורים חיצוניים==

קטגוריה:סרטי 2020
קטגוריה:סרטים שיציאתם נדחתה בעקבות מגפת הקורונה
קטגוריה:סרטי הופעה
קטגוריה:סרטים בקוריאנית
יצחק מולודוי

יצחק (איציק) מולודוי (נולד ב-1948) הוא שחיין עבר פאראלימפי ישראלי.

מולודוי הוא נכה צה"ל חבר בית הלוחם.

ב התחרה בשחייה בדרגת נכות 2: במשחה 25 מטר גב דורג במקום ה-12 בשלב המוקדמות עם תוצאה של 33.10 שניות ולא העפיל למשחה הגמר, ובמשחה 25 מטר חזה דורג במקום ה-14 בשלב המוקדמות עם תוצאה של 39 שניות ולא העפיל למשחה הגמר.

שנים רבות היה פעיל בריקוד על כיסאות גלגלים והשתתף במופעים של ארגון נכי צה"ל ובפסטיבל מחול כרמיאל.

==קישורים חיצוניים==
* [https://www.paralympic.org/yitzhak-molodoy פירוט השתתפותו בתחרויות המשחקים הפאראלימפיים], באתר הרשמי של IPC 

קטגוריה:ספורטאים פאראלימפיים ישראלים
קטגוריה:ספורטאים נכי צה"ל
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:שחייני חזה ישראלים
קטגוריה:שחייני גב ישראלים
קטגוריה:ספורטאים ישראלים במשחקים הפאראלימפיים היידלברג (1972)
קטגוריה:שחיינים במשחקים הפאראלימפיים היידלברג (1972)
קטגוריה:ישראלים שנולדו ב-1948
בועז מזרחי

בועז מזרחי הוא שחקן עבר בנבחרת ישראל בכדורסל בכיסאות גלגלים.

מזרחי שיחק כדורסל כיסאות גלגלים בנבחרת בית הלוחם חיפה.

כחבר נבחרת ישראל יצא אל המשחקים הפאראלימפיים ברצלונה (1992) ובהם דורגה הנבחרת במקום העשירי.

בשנת 2007 היה שותף להישג נבחרת בית הלוחם חיפה בהעפלה לגמר אליפות אירופה.

==קישורים חיצוניים==
* [https://www.paralympic.org/boaz-mizrachi פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:כדורסלנים במשחקים הפאראלימפיים ברצלונה (1992)
קטגוריה:כדורסלנים פאראלימפיים ישראלים
קטגוריה:שחקני כדורסל נכים ישראלים
קטגוריה:ישראלים שנולדו במאה ה-20
קאשה ורנישקס

קאשה ורנישקס (ביידיש: קאשע מיט וורנישקעס; באנגלית: Kasha varnishkes או Kasha varnishkas) הוא מאכל יהודי מסורתי אופייני ליהודי אשכנז. הוא משלב דייסת כוסמת עם פסטה או אטריות, באופן מסורתי אטריות ביצים, ולאחרונה, פסטה פרפלה.

== הכנה ==
כוסמת מבשלים בנפרד ואז מטגנים יחד עם פסטה מבושלת ובצל בשמן צמחי או בשמאלץ. לעיתים משתמשים בהכנה במרק עוף או מרק בקר או פטריות.

== היסטוריה ==
שם התבשיל עצמו הוורנישקס דומה לשיבוש ביידיש לוורניקי אוקראינית, ייתכן כיוון שבמקור השתמשו בשאריות בצק מרודד שנשאר מהכנת וורניקי, הבצק המרודד היה נחתך לריבועים קטנים שהיו מוספים לקאשה.

מתכון קאשה ורנישקס הובא על ידי יהודים מזרח-אירופאים לישראל, ארצות הברית ומדינות נוספות. והוא זכה לפופולריות רבה במטבח הקהילה היהודית האמריקאית במיוחד.

אחד האזכורים הראשונים של המנה הזו מצוי במחזה היידיש מאת אברהם גולדפאדן "Die Mumeh Sosye" ("דודה סוסיה") 1898. מתכון שפורסם בספר בישול ביידיש אמריקאי ב-1925 מתאר אטריות או כופתאות עם מילוי דייסת כוסמת ולא לגרסה הפשוטה יותר של דייסה עם פסטה פרפלה.

ההיסטוריון הקולינרי גיל מרקס מציע כי המנה פותחה בעיר ניו יורק בסוף המאה ה-19 כתוצאה מחילופי תרבות עם מהגרים האיטלקים מייצרי הפסטה. זמינות הפסטה המיובשת וקלות השימוש עד אמצע המאה ה-20 תרמו גם הם ככל הנראה למעבר לפרפלה המקובל היום.

==הערות שוליים==

קטגוריה:המטבח הישראלי
קטגוריה:המטבח היהודי
קטגוריה:המטבח האשכנזי
סאלר (גבינה)

גלגל של סאלר
סאלר (בצרפתית: Salers) היא גבינה צרפתית חצי קשה שמקורה ב-Salers, באזור הוולקני של הרי קנטל של המאסיף סנטרל (Massif Central), מחוז אוברן (Auvergne), מרכז צרפת. זוהי גבינה דחוסה, לא מבושלת, עשויה לפעמים מחלב פרה מזן Salers (אז היא נקראת "גבינת סאלר מסורתית"), בין 15 באפריל ל-15 בנובמבר.

צורתה עגולה, מיוצרת בגלגלים במשקל של כ-40 ק"ג כך אחד. הגבינה מיושנת במערות בטמפרטורות הנעות בין 6–12 מעלות צלזיוס לפחות שלושה חודשים, ועד 45 חודשים.

ה-Salers de Buron Traditional מיוצרת רק בבקתות אבן (הנקראות בירון באוברן) בחודשי הקיץ מחלב אך ורק מהפרה של גזע סאלר. הגבינה חייבת להיעשות בג'רל העץ המסורתי.<ref></ref> מומלץ לאכול אותה בין ספטמבר למרץ, לאחר זמן יישון של תשעה חודשים, אבל היא גם מצוינת כל השנה.

== היסטוריה ==
סאלר מיוצרת מאז ימי קדם. לפי הערכות, היא מיוצרת באזור זה במשך 2,000 שנים לפחות. סאלר הגיעה לגדולה כאשר המרשל אנרי דה לה פרטה-סֶנֶטֶר (1600–1681) הגיש אותה לשולחנו של לואי הארבעה עשר, מלך מצרפת. סנטר אחראי גם על הצגת סן-נקטר וקנטל על השולחן המלכותי.

סאלר נהנית מהסמכת כינוי מקור מבוקר (AOC) מאז 1961.<ref></ref>

יצרני סאלר מסורתיים הופכים ליותר ויותר נדירים, ובימינו נותרו פחות מ-100 יצרני בית חווה. 1,112 טון סאלר יוצרו בשנת 1998 (עליה של 15.1% מאז 1996); הכל מיוצר בחוות מקומיות מחלב לא מפוסטר.

סאלר דומה לגבינת קנטל, המופקת מחלב פרות זהה כשהן ניזונות מחציר בחודשי החורף של השנה.

== קישורים חיצוניים ==

== הערות שוליים ==

קטגוריה:אוברן
קטגוריה:גבינות צרפתיות
דנה ברגר (אלבום)

דנה ברגר הוא אלבום הבכורה של הזמרת-יוצרת הישראלית דנה ברגר שפורסם ב-1 באוקטובר 1994, בהוצאת חברת התקליטים NMC יונייטד אנטרטיינמנט.<ref></ref>

== רקע ==
בדצמבר 1992 הוציאה ברגר את הדואט "אל תוותרי עלי" ביחד עם רפי אדר כחלק מהאלבום הלב המלא של קונטינקה (1994).<ref></ref>

במסגרת העבודות על האלבום, ברגר שיתפה פעולה עם הזמרת והמלחינה ורד קלפטר בלחן מספר שירים, ועם המוזיקאים ג'וני שועלי, ברי סחרוף, עודד פרח ורע מוכיח. סגנון האלבום היה רוק "כסחני" ו"פראי" למדי, עם טקסטים קשים וחריפים, והשירים הבולטים מתוכו הם "מלך", "והלב שלי ריק" ו"מה יישאר לי בסוף". גם תמונתה של ברגר המופיעה בצד האחורי של העטיפה כשהיא מדממת מהאף דימתה את האווירה המוזיקלית באלבום, שנכשל מבחינה מסחרית.

באמצע שנות ה-90 נהנתה ברגר מפופולריות גוברת. על אף שהוציאה רק אלבום אחד בין 1994 ל-1998 ואלבומה השני פשוט להיות (1998) פורסם בהמשך.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-1994
קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
Relax

"Relax" הוא סינגל הבכורה של להקת הסינת'-פופ הבריטית פרנקי הולך להוליווד. הסינגל יצא ב-24 באוקטובר 1983 בהוצאת חברת התקליטים ZTT רקורדס. השיר נכתב על ידי פיטר גיל, הולי ג'ונסון, בריאן נאש ומארק או'טולה, והופק על ידי טרבור הורן.

== מחלוקת ==
ב-11 בינואר 1984, התקליטן והעיתונאי הבריטי, מייק ריד , הודיע כי הוא מסרב להשמיע על השיר בתוכנית הבוקר שלו ב-BBC Radio 1, בטענה כי השיר "מגונה בעליל".<ref></ref><ref></ref> ה-BBC קיבל את הטענה, ואסר על השמעה השיר בכל תוכניות הרדיו, למעט בתוכניות הלילה.<ref></ref> כמו כן, בשל העובדה כי ה-BBC אסר על השמעתו של השיר, כאשר הגיעו למקום הראשון במצעד הסינגלים הבריטי, הלהקה לא הופיעה עם השיר ב-Top of the Pops, ובמקומם במהלך ההכרזה על השיר במקום הראשון, הוצגה תמונת סטילס של הלהקה, וכן הופיעו במקומם אמנים ששירם לא הגיעו למקום הראשון.

ה-BBC חטף ביקורת על איסור השמעת השיר, במיוחד בהתחשב בכך שתחנות רדיו וטלוויזיה מסחריות אחרות בבריטניה עדיין השמיעו את השיר. מאוחר יותר, במהלך 1984, הוסר האיסור והשיר הופיע במהדורת חג המולד של Top of the Pops וכן במצעד הסינגלים הנמכרים ביותר של השנה של BBC Radio 1.

== מיקומי שיא ==

=== Relax '93 ===

== נתוני מכירות ==
{| class="wikitable sortable"
!אזור
!תואר
!מכירות
|-
!קנדה (Music Canada)
|זהב
|50,000
|-
!איטליה (FIMI)
|זהב
|50,000
|-
!הממלכה המאוחדת (BPI)
|פלטינה
|2,103,000<ref></ref>
|-
!ארצות הברית (RIAA)
|זהב
|500,000
|}

== ראו גם ==
* צנזור שירים על ידי ה-BBC

== לקריאה נוספת ==
<div class="mw-content-ltr">
* 
</div>

== קישורים חיצוניים ==

== הערות שוליים ==

קטגוריה:סינגלים שהגיעו למקום הראשון במצעד הסינגלים הבריטי
קטגוריה:מחלוקות סביב טענות לתועבה במוזיקה
קטגוריה:מחלוקות הקשורות ללהט"ב במוזיקה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בפינלנד
קטגוריה:שירים שצונזרו על ידי ה-BBC
קטגוריה:שירי להט"ב
קטגוריה:סינגלים מ-1984
קטגוריה:סינגלי בכורה מ-1983
קטגוריה:שירי 1983
קטגוריה:שירי דאנס-פופ
קטגוריה:שירים באנגלית
פשוט להיות

פשוט להיות הוא אלבום האולפן השני של הזמרת-יוצרת הישראלית דנה ברגר שפורסם ב-1 ביולי 1998, בהוצאת חברת התקליטים NMC יונייטד אנטרטיינמנט.<ref></ref>

== רקע ==
ביולי 1998, ארבע שנים מאז הוציאה את אלבום הבכורה שלה, דנה ברגר,<ref></ref> הוציאה ברגר את אלבום האולפן השני שלה, פשוט להיות, בהפקת יובל שפריר.<ref></ref> אלבום זה התאפיין בשירים רכים הרבה יותר מאשר באלבומה הקודם. בין השירים הבולטים בו ניתן למנות את "רחוק מהמציאות", "חמימות חולפת", "בוא וניסע מכאן" ו"מחכה לו". גם באלבום זה שיתפה פעולה עם אמנים אחרים, בהם שוב ורד קלפטר ותורן וכן יהודה עדר והקלידן אייל קליין. האלבום זכה להצלחה רבה ולווה במספר הופעות מוצלחות. לצד האלבום הופיעה ברגר בפרויקטים מוזיקליים ופסטיבלי מוזיקה וילדים שונים. באותה השנה שרה ברגר קולות רקע לנעימת הפתיחה של הסדרה "טירונות" (1998–2001).<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1998
קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
אל-ע'רביה

אל-ע'רביה (בערבית: محافظة الغربية, "המחוז המערבי") הוא מחוז במצרים. הוא ממוקם בצפון המדינה, דרומית למחוז כפר א-שיח', ומצפון למחוז אל-מנופיה. בירת המחוז היא טנטא, שנמצאת 90 ק"מ צפונית לקהיר, ו-120&nbsp;ק"מ דרום-מזרחית לאלכסנדריה. העיר הגדולה ביותר באל-ע'רביה היא אל-מחלה אל-כוברא. השטח הכולל של אל-ע'רביה הוא 1,942&nbsp;קמ"ר.

== יישובים ==
המחוז מחולק למספר יישובים, בינואר 2023, אומדן אוכלסיית המחוז היה 5,409,714 תושבים.
{| class="sortable wikitable plainrowheaders"
|+יישובים
! שם בעברית
! שם בערבית
! אוכלוסייה<br /><small>(אומדן ינואר 2023</small><small>)</small>
|-
| אל-מחלה אל-כוברא
| style="text-align:right;" | 
| style="text-align:right;" | 829,692
|-
| אל-מחלה אל-כוברא 1
| style="text-align:right;" | 
| style="text-align:right;" | 186,805
|-
| אל-מחלה אל-כוברא 2
| style="text-align:right;" | 
| style="text-align:right;" | 289,541
|-
| אל-מחלה אל-כוברא 3
| style="text-align:right;" | 
| style="text-align:right;" | 133,652
|-
| אל סונטה
| style="text-align:right;" | 
| style="text-align:right;" | 507,934
|-
| בסיון
| style="text-align:right;" | 
| style="text-align:right;" | 318,370
|-
| כפר א-זיאט
| style="text-align:right;" | 
| style="text-align:right;" | 486,055
|-
| קוטור
| style="text-align:right;" | 
| style="text-align:right;" | 357,643
|-
| סמנוד
| style="text-align:right;" | 
| style="text-align:right;" | 426,257
|-
| טנטא
| style="text-align:right;" | 
| style="text-align:right;" | 716,116
|-
| טנטא 1
| style="text-align:right;" | 
| style="text-align:right;" | 315,737
|-
| טנטא 2
| style="text-align:right;" | 
| style="text-align:right;" | 277,863
|-
| זפתה
| style="text-align:right;" | 
| style="text-align:right;" | 449,066
|-
| זפתה
| style="text-align:right;" | 
| style="text-align:right;" | 114,983
|}

== היסטוריה ==
השם של אל-ע'רביה הוא מונח בערבית שפירושו "המערבי" או "הצד המערבי". במאה ה-13, המחוז כלל 165 כפרים. הגאוגרף בן המאה ה-15, אל-קלקשנדי, מתאר את המחוז כפורה ומשגשג.<ref></ref>

עד 1836, אל-מחלה אל-כוברא הייתה בירת המחוז. לאחר מכן הוחלפה על ידי העיר טנטא.

בתקופה המודרנית, המחוז בולט בגידול כותנה ותעשיית הטקסטיל שלו.

== אוכלוסייה ==
ב-1960, מנה המחוז 1,815,000 תושבים. על פי הערכות אוכלוסייה, בשנת 2015 רוב התושבים בנפה התגוררו באזורים כפריים, עם שיעור עיור של 30.0% בלבד. מתוך מספר מוערך של 4,751,865 תושבים המתגוררים במחוז, 3,324,630 מהתושבים התגוררו באזורים כפריים לעומת 1,427,235 בלבד המתגוררים באזורים עירוניים.<ref name="pop"></ref>

== פרויקטים ותוכניות ==
ב-2016, שווייץ התחייבה לממן תוכנית לניהול פסולת מוצקה באל-ע'רביה, פרויקט בשיתוף המשרד המצרי לאיכות הסביבה שהסתיים ב-2021. התוכנית הלאומית לניהול פסולת מוצקה (NSWMP) כללה בניית תשתיות חדשות, כמו גם הרחבה ושיפור של מתקנים קיימים לטיפול בפסולת, הטמנה ומחזור.<ref></ref>

== קישורים חיצוניים ==

* 
* [https://www.elwatannews.com/subsection/160 חדשות אל וואטן של מחוז אל-ע'רביה]
* 

== הערות שוליים ==

קטגוריה:מצרים: מחוזות
מפלגת סמג'וואדי

מפלגת סמג'וואדי (בהינדי: समाजवादी पार्टी; בתעתיק: המפלגה הסוציאליסטית) היא מפלגה פוליטית בהודו שמרכזה באוטר פרדש.

== היסטוריה ==
מפלגת סמג'וואדי הוקמה על ידי מולאיאם סינג ידאב באוקטובר 1992, שפרש מסמג'אוודי ג'נטה דאל , אליה הצטרף כשמפלגת ג'נטה דאל התפלגה ב-1991.

לקראת הבחירות באוטר פרדש ב-1993 הקים ידאב קואליציה בין מפלגתו ומפלגת בהוג'אן סמג' הדלית, ויחד עם תמיכת האוכלוסייה המוסלמית באוטר פרדש, שחשה נרדפת בעקבות הריסת מסגד באבור בידי לאומנים הינדואים ב-1992, הצליחה המפלגה לזכות ברוב באספה המחוקקת של אוטר פרדש. הקואליציה החזיקה מעמד כשנה ומחצה, אך התמוטטה כשקומארי מאיאוואטי, מנהיגת בהוג'אן סמג', פרשה והקימה קואליציה חילופית בתמיכת מפלגת העם ההודית, דבר שהפך את המפלגות ליריבות חריפות.

בבחירות ללוק סבהה ב-1996 זכתה המפלגה ב-16 מושבים, והצטרפה לקואליציה שבהנהגת מפלגת ג'נטה דאל, ונשיא המפלגה מולאיאם סינג ידאב שימש כשר ההגנה במהלך שתי ממשלותיה מ-1996 עד 1998.

לאחר הבחירות באוטר פרדש ב-2002 הייתה המפלגה לגדולה ביותר באספה, אך לא עלה בידה להקים קואליציה עד לאחר נפילת קואליציית בהוג'אן סמג'-מפלגת העם ההודית באוגוסט 2003. ב-2007 שבה לאופוזציה לאחר ניצחון בולט של בהוג'אן סמג'.

בבחירות באוטר פרדש ב-2012 זכתה המפלגה לרוב מוחלט, והקימה ממשלה ללא צורך בקואליציה. נשיא המפלגה מולאיאם סינג ידאב ויתר על תפקיד ראש השרים, אותו מילא בנו אקילש ידאב . המפלגה הובסה כליל בבחירות באוטר פרדש ב-2017, בהם זכתה ב-47 מושבים בלבד, ובבחירות ב-2022 גדלה במקצת.

== אידאולוגיה ==
מייסד המפלגה, מולאיאם סינג ידאב, ראה במנהיג הסוציאליסטי ראם מנהור לוהיה את הגורו הפוליטי שלו, ובמידה מסוימת מייצגת המפלגה את המסורת הסוציאליסטית של אוטר פרדש. המפלגה העצבה כמפלגה אנטי-מפלגת העם ההודית ואנטי-קונגרס כאחת.

ב-1998 ו-1999 התקרבה המפלגה לקונגרס הלאומי ההודי, אך סירבה לתמוך בסוניה גנדי לראשות הממשלה, בעקבות היותה לא-הודית במוצאה. ב-2003 חלה התרופפות נוספת בעמדתה, והמפלגה הייתה מוכנה לקבל את סוניה כראש ממשלת הודו.

== תוצאות בחירות ==
{|class="wikitable mw-collapsible mw-collapsed" width="300"
|-
!colspan="5"|האספה המחוקקת של אוטר פרדש
|-
! שנה
! מושבים
! אחוזים
! שינוי
!
|-
| 1993
|
|17.94%
| חדש
|
|-
|1996
| 
|21.8%
| 1 
|
|-
| 2002
| 
| 25.4%
| 33 
|
|-
|2007
| 
|25.4%
| 46 
|
|-
| 2012
|
|29.2%
| 127 
|
|-
| 2017
| 
|22%
| 174 
|
|-
|2022
| 
|32.3%
| 64 
|
|}

{|class="wikitable mw-collapsible mw-collapsed" width="300"
|-
!colspan="4"|לוק סבהה
|-
! שנה
! מושבים
! שינוי
! מדינות
|-
| 1996
| 
| חדש
|rowspan="3"| אוטר פרדש
|-
| 1998
| 
|3 
|-
| 1999
| 
| 7 
|-
| 2004
| 
| 10 
| אוטר פרדש (35) אוטרקהנד (1)
|-
| 2009
| 
| 12 
|rowspan="3"| אוטר פרדש
|-
| 2014
| 
| 18 
|-
| 2019
| 
| 
|}
המפלגה מיוצגת באספה המחוקקת של מאדהיה פרדש, האספה המחוקקת של גוג'ראט והאספה המחוקקת של מהאראשטרה, אך אינה מהווה כוח פוליטי בולט באף אחת מהן.

== קישורים חיצוניים ==

* 

== הערות שוליים ==

קטגוריה:הודו: מפלגות
קטגוריה:אוטר פרדש: פוליטיקה
קטגוריה:מפלגות שהוקמו ב-1992
קטגוריה:מפלגות סוציאליסטיות
תוך כדי תנועה (אלבום של דנה ברגר)

תוך כדי תנועה הוא אלבום האולפן הרביעי של הזמרת-יוצרת הישראלית דנה ברגר שפורסם ב-11 בפברואר 2003, בהוצאת חברת התקליטים NMC יונייטד אנטרטיינמנט.<ref name=":0"></ref>

== רקע ==
בפברואר 2003 הוציאה ברגר את אלבומה הרביעי, תוך כדי תנועה, בהפקתו המוזיקלית של עופר מאירי.<ref name=":0" /> בין השירים הבולטים מאלבום זה ניתן למנות את "בא והולך" (אותו כתבה לבן זוגה, עדי שרון), "תוך כדי תנועה", "גן מאיר" ו"חמש בבוקר". בעקבות האלבום זכתה ברגר פעם נוספת בתואר "זמרת השנה" במצעד הפזמונים השנתי של רשת ג'. בעקבות לידת בתה, החליטה ברגר, לצמצם את פעילותה בתחום המוזיקה. אף על פי כן, השתתפה באותה שנה במחלוקת בנוגע לזכויות היוצרים בין אמנים רבים ותחנת הרדיו גלי צה"ל.

במהלך יציאת האלבום הקליטה ברגר גם את "רגע לפני" שבוצע במקור בידי עדנה לב ולהקת פיקוד הצפון.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2003
קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
סלסט מלוי

סלסט מלוי (באנגלית: Celeste Maloy; נולדה ב-22 במאי 1981) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השני של מדינת יוטה. מלוי, חברת המפלגה הרפובליקנית, עבדה טרם שירותה בקונגרס האמריקאי כיועצת המשפטית הראשית של חבר בית הנבחרים כריס סטיוארט וכסגנית התובע המחוזי במחוז וושינגטון שביוטה.

== ביוגרפיה ==
מלווי נולדה בסידר סיטי שביוטה, וגדלה במבנה יביל עם חמישה אחים בהייקו שבנבדה. אמה עבדה בחברת "Avon" ואביה היה לוחם אש בהתנדבות. היא השלימה את לימודיה התיכוניים בתיכון פאהרנגט ואלי השוכן באלאמו. לאחר מכן עבדה מלוי באוניברסיטת דרום יוטה, שם השלימה לימודי תואר ראשון בחקלאות. היא בעלת תואר שני במשפטים מבית הספר למשפט ע"ש ג'. רובן קלארק של אוניברסיטת בריגהאם יאנג משנת 2015. במשך 11 שנים עבדה כשומרת קרקעות בשירות שימור משאבי הטבע ביוטה.

לאחר לימודי המשפטים שלה עבדה מלוי במחוז וושינגטון שביוטה כסגנית התובע המחוזי, והתמחתה בדיני קרקעות ציבוריים הקשורים למדיניות קרקע ומים. היא טענה בשם בעלי קרקעות תושבי יוטה בפני ועדת המשנה לפיקוח וחקירות של בית הנבחרים של ארצות הברית. מלוי המשיכה לעבוד בתחומי זכויות קרקע וחזקה עם איגוד מחוזות יוטה וסניף שירות המים במחוז וושינגטון. עבודתה כסגנית התובע המחוזי הובילה אותה לממשק תכוף עם כריס סטיוארט, נציג מחוז הקונגרס השני של יוטה בקונגרס, ובשנת 2019 שכר אותה סטיוארט כיועצתו המשפטית בלשכתו המחוזית ובמשרדו בגבעת הקפיטול.

לאחר שכריס סטיוארט הכריז על פרישתו מהחיים הפוליטיים בעקבות בעיות הבריאות של רעייתו, הכריזה מלוי ביוני 2023 על התמודדותה אל בית הנבחרים האמריקאי במחוז הקונגרס השני של יוטה. סטיוארט תמך פומבית במלוי והעניק לה את חסותו בבחירות המיוחדות לאחר ש-13 מתמודדים רצו להחליפו בבחירות המקדימות של המפלגה הרפובליקנית.

ב-24 ביוני 2023 זכתה מלוי במועמדות מפלגתה בכנס של המפלגה הרפובליקנית ביוטה, אך עדיין נאלצה לעמוד בפני בחירות מקדימות לאחר ששני מועמדים אחרים אספו מספיק חתימות כדי לכפות על המפלגה פריימריז. ב-6 בספטמבר זכתה בפריימריז זה. ב-21 בנובמבר אותה שנה ניצבה בפני קת'לין רייבה, חברת הסנאט של יוטה ומועמדת המפלגה הדמוקרטית, וגרפה 57% מקולות הבוחרים. ב-28 בנובמבר 2023 הושבעה לתפקיד בידי יושב ראש בית הנבחרים של ארצות הברית מייק ג'ונסון.

== קישורים חיצוניים ==

* 

* 

==הערות שוליים==

קטגוריה:בוגרות אוניברסיטת בריגהאם יאנג
קטגוריה:בוגרי אוניברסיטת בריגהאם יאנג
קטגוריה:תובעות אמריקאיות
קטגוריה:חברי בית הנבחרים של ארצות הברית מיוטה
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
סן-נקטר (גבינה)

גבינת סן-נקטר (בצרפתית: Saint-Nectaire) היא גבינה צרפתית המיוצרת באזור אוברן שבמרכז צרפת.

הגבינה מיוצרת באוברן לפחות מאז המאה ה-17.

== היסטוריה ==
עד המאה ה-17, גבינת סן-נקטר הייתה גבינת חווה ויוצרה בעיקר על ידי נשים. היא נקראה גם "גבינת שיפון", שכן היא התיישנה על שיפון. היא ידועה במשחה הקרמית והשמנונית של תוך הגבינה ובטעם אגוזי לוז. היא הוצגה לחצרו של לואי הארבעה עשר, מלך צרפת על ידי מרשל צרפת אנרי דה לה פרטה-סֶנֶטֶר (1600–1681),<ref></ref> שם זכתה הגבינה מיד להיות הגבינה המועדפת על המלך. בשנת 1768, היא כבר זכתה להכרה רחבה, כאשר לגראנד ד'אוסי תיאר את הגבינה בסיפור על נסיעתו לאוברן:

סנטר היה האחראי גם על הצגת הגבינות קנטל וסאלר לפני החצר המלכותית.

== תיאור ==
גבינה זו היא גבינה לא מבושלת עם תוך של משחה דחוסה, עשויה מחלב פרה, בעיקר של הגזעים הולשטיין ומונטבליארד ולפעמים סאלר. יש לה צורה גלילית, היא בערך 20–24 ס"מ ברוחב, ו-3–5 ס"מ בגובה. היא אף פעם לא שוקלת יותר מ-1.85 ק"ג. ה-"petit-Saint-Nectaire" היא 12–14 ס"מ ברוחב, 4.5-3.5 ס"מ בגובה ומשקלה אינה עולה על 650 גרם. לגבינה יש קליפה דומה משני הצדדים, עם מעט עובש. תלוי בת כמה הגבינה, הקליפה יכולה להיות לבנה, חומה או אפורה, ועם כתמים כתומים, צהובים או אדומים. אם לגבינה יש צבע אחיד, אי אפשר למכור אותה כגבינת סן-נקטר. יש מינימום של 45 גרם שומן לכל 100 גרם גבינה לאחר שהגבינה מיובשת. הגבינה המעודנת השלמה חייבת להכיל פחות מ-50% שומן מתכולת החומר היבש. לאחר החיתוך, לבן-נקטר יש כאמור תוך של משחה רכה, נוזלית וריח חריף (מצחין), והיא בצבע שמנת. בטעמה יש רמז של אגוזי לוז, בשל הפלורה הארומטית שבה הגבינה מתיישנת.

== טרטוריה ==
הגבינה מיוצרת באזור עשב וקרקע געשית, סביב ה-Pays des Monts-Dore. האזור המורשה לייצר סן-נקטר כולל בסך הכל 72 כפרים, 52 מהם נמצאים ב-Puy-de-Dome (כולל הכפר Saint-Nectaire) ו-20 מהם בקנטאל.

== כינוי מקור ==
לסן-נקטר יש הסמכת כינוי מקור מבוקר (Appellation d'origine contrôlée - AOC), הסמכה הניתנת למוצרים חקלאיים צרפתיים המבוססת על סט של סטנדרטים מוגדרים בבירור. לדוגמה, היא חייבת להיות עשויה מחלב פרה באזור תחום ספציפי באזור מונטס דור. הכינוי הוכר לראשונה ברמה הלאומית וקיבל מעמד של AOC בשנת 1955.<ref></ref>

== ייצור ==
הסן-נקטר הייתה החווה עם כינוי מקור הראשונה בצרפת. מבחינת נפח, מייצרים ממנה 6,500 טון בשנה, ומספר יצרני החווה מסתכם ב-240 חקלאים. יתרה מכך, תעשיות החלב ומפעלי הגבינות מייצרים 7,000 טון נוספים. בסך הכל יוצרו ב-2007 13,500 טון מהגבינה הזו.

== גסטרונומיה ==
הגבינה יכולה להתאים לכל סוג של ארוחה. ניתן להשתמש בה בטארטים, פשטידות ולחמניות.

== ראו גם ==
* רשימת גבינות צרפתיות

== קישורים חיצוניים ==

* [http://www.stnectaire.com/ אתר צרפתי על סון-נקטר]
* [http://www.fromage-aoc-st-nectaire.com/ האתר הרשמי של סן-נקטר]
== הערות שוליים ==

קטגוריה:גבינות צרפתיות
משהו אמיתי בעיניים

"משהו אמיתי בעיניים" הוא שיר של הזמר הישראלי ששון איפרם שאולוב, שיצא לאור כסינגל ב-30 בינואר 2023. את השיר כתב והלחין שאולוב והפיק מאיר משעלי.

== הצלחה מסחרית ==
השיר נכנס למקום ה-84 במצעד "היטליסט" של מאקו ב-25 באפריל 2023. בנובמבר 2023, בצל מלחמת חרבות ברזל, נכנס השיר לעשירייה הפותחת במצעד ובשיאו הגיע למקום השלישי. במצעד העשירייה של כאן גימל, שהתקיים ב-23 בנובמבר, לאחר הפסקה בעקבות המלחמה, נכנס השיר למקום השמיני, והיה לשירו הראשון של שאולוב שנכנס למצעד. בשיאו, הגיע למקום החמישי.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|30 בינואר 2023
|סטרימינג הורדה דיגיטלית
|הוצאה עצמאית
|<ref></ref>
|}

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי ששון איפרם שאולוב
קטגוריה:שירים בעברית
קטגוריה:בלדות פופ
מקונה (גבינה)

גבינת מקונה (בצרפתית: Maconnais) היא גבינה קטנה המיוצרת בחבל הצרפתי בורגון.<ref name="harbutt">Harbutt, Juliet. The World Cheese Book, Penguin, 2009, p. 67. </ref>

== מאפיינים ==
היא עשוי מחלב עיזים<ref name="doane_and_lawson">Doane, Charles Francis, and Huron Willis Lawson, Varieties of Cheese: Descriptions and Analyses, U.S. Dept. of Agriculture, Bureau of Animal Industry, 1911, p. 36.</ref> או משילוב של חלב עיזים וחלב פרה.<ref name="harbutt" /> מקונה קיבלה הסמכת כינוי מקור מבוקר (AOC) בשנת 2005.<ref name="harbutt" />

מקונה טיפוסי הוא חרוט קטום ברוחב של כ-4–5 ס"מ ובעובי 3–4 ס"מ, במשקל 50–65 גרם.<ref></ref> <ref></ref>

== ייצור ==
{| class="wikitable"
|+ התפתחות ייצור המקונה AOC (בטונות)
! scope="col" | || 2006 || 2014 || 2015 || 2016
|-
! scope="row" | טונאז' כללי מסחרי AOC
| 15 || 63 || 75 || 85
|-
! scope="row" | ייצור פרמיה (חוות)
| אין נתון || 10 || 11 || 6
|-
|}

== קישורים חיצוניים ==

== הערות שוליים ==

קטגוריה:גבינות צרפתיות
קטגוריה:גבינות עיזים
תרקדי (7.10.23)

"תרקדי (7.10.23)" הוא שיר של הזמר הישראלי אושר כהן. השיר יצא לאור כסינגל כ-1 בנובמבר 2023, באמצעות חברות התקליטים הליקון ארומה מיוזיק ו-P.A.I. את השיר כתבו כהן והמפיק נדב "נאבי" אהרוני. השיר יצא בצל מלחמת חרבות ברזל והוקדש לנרצחים בטבח במסיבת הטבע ליד רעים.

== רקע וכתיבה ==
את השיר כתבו כהן ונדב "נאבי" אהרוני על הטבח במסיבת הטבע ליד רעים, שבוצע במסגרת מתקפת הפתע על ישראל על ידי חמאס ב-7 באוקטובר 2023. לדברי כהן, השיר .

== וידאו קליפ ==
הקליפ הוויזואלי של השיר פורסם ב-1 בנובמבר 2023, לצד הסינגל עצמו. בקליפ מופיעים שמות נרצחי הטבח של חמאס ב-7 באוקטובר.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|1 בנובמבר 2023
|סטרימינג הורדה דיגיטלית
|הליקון ארומה P.A.I
|style="text-align:center;"|
|}

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי אושר כהן
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שהולחנו על ידי אושר כהן
קטגוריה:שירים שהופקו על ידי אושר כהן
קטגוריה:שירים על ריקודים
קטגוריה:הטבח בפסטיבל נובה בתרבות
קטגוריה:סינגלים בהוצאת הליקון ארומה מיוזיק
יום יום (אלבום)

יום יום הוא אלבום האולפן החמישי של הזמרת-יוצרת הישראלית דנה ברגר שפורסם ב-2 באפריל 2006, בהוצאת חברת התקליטים NMC יונייטד אנטרטיינמנט.<ref name=":0"></ref>

== רקע ==
באפריל 2006 יצא אלבום האולפן החמישי של ברגר, יום יום, הפעם בהפקתו המוזיקלית של לואי להב.<ref name=":0" /> בחלק משירי האלבום השתתפה בכתיבה צרויה להב.<ref></ref> בין השירים הבולטים מאלבום זה ניתן למנות את "מותר", ו"חרותי". באותה שנה החלה ברגר לדגמן בעבור מותג האופנה "צווארון לבן". בשנים 2007–2008 שיחקה ברגר בסדרת הדרמה לילדים ונוער "האי". ברגר ביצעה את שיר הנושא של הסדרה, "כאילו אין מחר", וגם המשיכה במשחק בעונתה השנייה של הסדרה.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2006
קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
פלרדון

גבינת פלרדון (בצרפתית: Pélardon), שנקראה בעבר paraldon, pélardou וגם péraudou, היא גבינה צרפתית מאזור ה-Cevennes שבאזור לנגדוק-רוסיון.<ref name="Harbutt 2015 p. 73"></ref>

== מאפיינים ==
זוהי גבינה מסורתית העשויה מחלב עיזים.<ref name="Harbutt 2015 p. 73" /> היא גבינה עגולה (גלילית) שהבשלה רכה מכוסה בקליפת עובש לבנה (à pâte molle à croûte fleurie – רכה עם קליפה פורחת) במשקל של כ-60 גרם, בקוטר של 60–70 מ"מ ובגובה של 22–27 מ"מ.<ref name="Harbutt 2015 p. 73" /> פלארדון קיבלה הסמכת כינוי מקור מבוקר (ה-Appellation d'origin contrôlée (AOC) באוגוסט 2000.

== היסטוריה ==
אמנם כבר במאה ה-1 דיווח פליניוס הזקן בתולדות הטבע (בלטינית: Naturalis Historia) שלו כי "הגבינה המוערכת ביותר ברומא, היא, בין הגבינות של המחוזות, היא זו שמגיעה מהאזור של נים, עם זאת, לא ברור שזהו פלרדון שעליו דיבר חוקר הטבע הרומי. ואכן, גם רוקפור ולגוויולה טוענות שהן המקור לביטוי זה של פליניוס. עם זאת, מבלי שהשאלה תיפתר באופן סופי, ההשערה הסבירה ביותר תהיה שזו גבינת איכרים העשויה מחלב פרה.

== ייצור ==
{| class="wikitable"
|+התפתחות ייצור הפלרדון AOC (בטונות)
!
!2011
!2014
!2015
!2016
|-
!טונאז' כללי בייצור תעשייתי מקונה AOC
|218
|210
|225
|228
|-
!מייצור פרמיה (חוות)
|156
|149
|155
|157
|}

==קישורים חיצוניים==

== הערות שוליים ==

קטגוריה:גבינות עיזים
קטגוריה:גבינות צרפתיות
מרואל (גבינה)

גבינת מרואל (בצרפתית: Maroilles; הידועה גם בשם Marolles) היא גבינה מחלב פרה המיוצרת באזורי פיקארדי ונור-פה דה קאלה בצפון צרפת. שמה נובע מהכפר Maroilles באזור בו היא עדיין מיוצרת.

הגבינה נמכרת בקוביות מלבניות בודדות עם קליפה שטופה כתומה-אדומה לחה וריח חזק. בצורתה בייצור המוני היא כ-13 ס"מ ריבוע ו-6 ס"מ גובה, במשקל של כ-700 גרם. בנוסף, על פי תקנות ה-AOC (כינוי מקור מבוקר) שלה, גבינות הכשירות לסטטוס AOC יכולות להיות גם אחד משלושת הגדלים האחרים:
* סורבה – 12–12.5 ס"מ ריבוע, גובה 4 ס"מ, משקל 550 גרם. הבשלה: לפחות 4 שבועות.
* מיניון – 11–11.5 ס"מ ריבוע, גובה 3 ס"מ, משקל 350 גרם. הבשלה: לפחות 3 שבועות.
* קוורט – 8–8.5 ס"מ ריבוע, גובה 3 ס"מ, משקל 180 גרם. הבשלה: לפחות שבועיים.

== היסטוריה ==
לעיתים קרובות מדווחים כי מרואל נוצרה לראשונה בשנת 962 על ידי נזיר במנזר מרואל .<ref></ref> הגבינה התפשטה במהירות בכל האזור והייתה אהובה על כמה מלכים צרפתיים, כולל פיליפ השני, לואי התשיעי, שארל השישי ופרנסואה הראשון.
גבינת מרואל מצרפת

== ייצור ==
את ה"בצק" (החלב המוקרש) מעצבים וממליחים לפני שמוציאים אותו מהתבנית ומניחים באזור ייבוש מאוורר למשך כעשרה ימים שבמהלכם מתפתח עליה ציפוי קל עדין של חיידקים. לאחר מכן מברישים את הגבינה, שוטפים ומעבירים למרתף למשך חמישה שבועות לפחות, אם כי תקופות של עד ארבעה חודשים אינן נדירות. במהלך הזמן הזה, היא מסובבת ומצוחצחת במרווחים קבועים, כדי להסיר את העובש הלבן הטבעי ובכך לאפשר לחיידקים האדומים שלה לשנות את הקליפה מצהוב לאדום.

הגבינה המוגמרת היא לפחות 45% שומן (מהחומר היבש), והיא מיוצרת בצורות מפוסטרת ולא מפוסטרת. מעמד AOC הוענק בשנת 1976 עם מעמד AOP (כינוי מקור מוגן) לאחר 1996.<ref></ref> בשנת 2005 יוצרו 2,126 טון, מתוכם כ-6% הגיעו מ-10 יצרני הפרמייה (החקלאים), והיתר מיוצרת על ידי שלושת היצרנים התעשייתיים.<ref></ref>

== גבינות דומות ==
מספר גבינות פחות נפוצות מיוצרות בצפון צרפת בשיטות דומות מאוד והן מופיעות לרוב ב"משפחת המרואל". אלה כוללים את באגט לאונאז (Baguette laonnaise תוצרת לאון), בולט ד'אבסנה (Boulette d'Avesnes מ-Avesnes-sur-Helpe) ועוד רבות נוספות.

==קישורים חיצוניים==

== הערות שוליים ==

קטגוריה:גבינות צרפתיות
סל-סור-שר (גבינה)

גבינת סל-סור-שר (בצרפתית: Selles-sur-Cher; מאוית גם selles-sur-cher באותיות קטנות בצרפתית) היא גבינה צרפתית מחלב עיזים המיוצרת בסאנטר-עמק הלואר, צרפת. שמה נגזר מהקומונה סל-סור-שר, לואר-אט-שר, שם היא נוצרה לראשונה במאה ה-19.

== מאפיינים ==
הגבינה נמכרת ביחידות גליליות קטנות, בסביבות 8 ס"מ קוטר והבסיס (מופחת לסביבות 7 ס"מ בחלק העליון) ו-2–3 ס"מ גובה, ומשקל סביב 150 גרם.<ref></ref> הפטה המרכזי (תוך הגבינה) אופייני לגבינת עיזים, נוקשה וכבד בהתחלה, אך לח ומתרכך כשהוא נמס בפה. טעם הגבינה מלוח קלות עם טעם לוואי מתמשך. החלק החיצוני, הקליפה, יבשה עם תבנית אפורה-כחולה המכסה את כל פני הגבינה ויש לה ריח מעופש. התבנית הזו נאכלת לעיתים קרובות ויש לה טעם חזק בהרבה.

== ייצור ==
בסביבות ה-1.3 ליטר של חלב לא מפוסטר משמשים להכנת 150 גרם גבינה. לאחר החמצת החלב באמצעות התסיסה, הוא מחומם לסביבות 20 מעלות צלזיוס. מוסיפים כמות קטנה של אנזים הגבנה ומשאירים אותו למשך 24 שעות. שלא כמו רוב סוגי הגבינה האחרים, הגבן נמזג ישירות לתוך התבנית שלו, המכילה חורים זעירים כדי שמי הגבינה יזלגו החוצה באופן טבעי. לאחר מכן משאירים את הגבינה בחדר מאוורר קריר, ב-80% לחות (יבש בהשוואה למרתף טיפוסי של 100-90% לחות) למשך בין 10 לבין 30 ימים, שבמהלכם היא מתייבשת עם היווצרות העובש בחלקו החיצוני. ציפוי ראשוני של פחם עץ מעודד את היווצרות העובש האופייני לה.

סל-סור-שר מיוצרת בייצור פרמייר (על ידי החקלאי בחווה) (36%), בייצור קואופרטיבי וגם בתעשייתי, עם 747 טון שיוצרו בשנת 2005.<ref></ref> על אף שהייצור התעשייתי הוא כיום במהלך כל השנה, הגבינה במיטבה בין האביב לבין הסתיו. הגבינה זכתה למעמד AOC (כינוי מקור מבוקר) בשנת 1975.<ref></ref> על פי תקנות ה-AOC שלה, הגבינה חייבת להיעשות באזורים מסוימים במחוזות או נפות שר, אנדר ולואר-אט-שר.

הגבינה משתלבת היטב עם יינות לבנים, כמו רוב גבינות העיזים בדרך כלל, והיא מושלמת לסוף ארוחה, מוגשת בסלטים או עם פירות פרוסים כמו תפוחים או אגסים.

== קישורים חיצוניים ==

== הערות שוליים ==

קטגוריה:גבינות עיזים
קטגוריה:גבינות צרפתיות
הבלדה למחכות

"הבלדה למחכות" הוא סינגל של הזמרת-יוצרת הישראלית נרקיס, השיר יצא לאור ב-5 בנובמבר 2023. השיר יצא בצל אירועי מלחמת חרבות ברזל.

== רקע וכתיבה ==
השיר נכתב על ידי נרקיס, צליל קליפי, מור ששון והופק על ידי נדב "נאבי" אהרוני.

בהודעה שיצאה במקביל לצאת השיר כתבה נרקיס:

== וידאו קליפ ועטיפה ==
התמונה לעטיפה צולמה על ידי טל עבודי והעטיפה עוצבה בידי עמית יבלונקה.

על העטיפה ניתן ציור של נרקיס, ובווידאו קליפ<ref>קליפ המילים</ref> ניתן לראות חלון עם וילון מתנופף, שנחשב כסמל של בדידות וגעגוע.

== מיקומי שיא ==

== קישורים חיצוניים ==
* 
* 

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי נרקיס
קטגוריה:שירים בעברית
קטגוריה:שירים שנכתבו על ידי צליל קליפי
קטגוריה:שירי מלחמת חרבות ברזל
קטגוריה:שירים על געגוע
קטגוריה:שירים על כאב לב
קטגוריה:שירים על לילות
קטגוריה:סינגלים בהוצאת יוניברסל מיוזיק ישראל
ברייה סאווארן (גבינה)

גבינת ברייה סאווארן (בצרפתית: Brillat-Savarin) היא גבינת חלב פרה משולשת מבשילה רכה עם לפחות 72% שומן בחומר היבש (בערך 40% בסך הכל בגבינה כולה).<ref name="EC">[https://eur-lex.europa.eu/legal-content/EN/TXT/PDF/?uri=CELEX:52016XC0908(01) European Commission publication of an application on quality schemes for agricultural products and foodstuffs, here: Brillat Savarin cheese]</ref> יש לה קליפה טבעית ופורחת. היא נוצרה בערך ב-1890 בתור "Excelsior" או "Délice des gourmets" (עונג גורמה) על ידי משפחת Dubuc, ליד Forges-les-Eaux (Seine-Maritime) בצפון מערב צרפת. יצרן הגבינות אנרי אנדרו (Henri Androuet) שינה את שמה בשנות ה-30, כהומאז' לגסטרונומיה הצרפתית ולדמות הפוליטית ז'אן אנטלם בריה סאווארן מהמאה ה-18.<ref> Jean Froc, Les Traditions fromagères en France, Versailles, Quae, 2006, p. 82-83. </ref><ref></ref>

ברייה סאווארן מיוצרת כל השנה בעיקר בבורגון. היא מגיעה בגלגלים של 12–13 ס"מ ועובי של כ-4 ס"מ, ומתיישנת בין שבוע לשבועיים במרתף יבש.<ref></ref> היא זמינה גם כגבינה טרייה (ללא הבשלה) המזכירה גבינת שמנת עשירה.

זוהי גבינה משולשת שמנת רכה בשלה שהיא טעימה, קרמית וחמצמצה קלות.<ref>[http://www.cheese.com/brillat-savarin/ Brillat-Savarin cheese]</ref>

== ראו גם ==
* רשימת גבינות צרפתיות

== קישורים חיצוניים ==

== הערות שוליים ==

קטגוריה:גבינות צרפתיות
קטגוריה:גבינות עובש לבן
מועדון השנה (כדורגל)

מועדון השנה (באנגלית: Club of the Year) הוא פרס כדורגל המוענק בכל שנה למועדון ששלח את מספר הנציגים הרב ביותר לטקס כדור הזהב, על ידי המגזין הצרפתי פראנס פוטבול. הפרס הוענק לראשונה בשנת 2021.

== זוכים ==
מועדון השנה (2021-2022)

הפרס הוענק לראשונה בשנת 2021, באותה השנה, ובשנה שלאחר מכן העניקו את הפרס למועדון ששלח את מספר השחקנים הגובה ביותר, גברים ונשים כאחד.<ref name=":0"></ref>
{| class="wikitable plainrowheaders" style="text-align:center"
!שנה
!מועדון
!מועמדים
!גברים
!נשים
|-
|2021
| align="right" | צ'לסי
|10
|5
|5
|-
|2022
| align="right" | מנצ'סטר סיטי
|6
|5
|1
|}
בשנת 2023 הוחלט לפצל את הפרס ולתת אותו למועדוני הגברים והנשים בנפרד.<ref name=":0" />

מועדון השנה לגברים (2023-הווה)
{| class="wikitable plainrowheaders" style="text-align:center"
!שנה
!מועדון
!מועמדים
|-
|2023
| מנצ'סטר סיטי
|7
|}
מועדון השנה לנשים (2023-הווה)
{| class="wikitable plainrowheaders" style="text-align:center"
!שנה
!מועדון
!מועמדות
|-
|2023
| ברצלונה
|6
|}

== קישורים חיצוניים ==

== הערות שוליים ==

קטגוריה:אירופה: כדורגל
קטגוריה:פראנס פוטבול: פרסים
לתמיד

"לתמיד" הוא שיר שהוקלט על ידי הזמרת-יוצרת הישראלית עטרה אוריה.<ref name=":0"></ref> הוא יצא לאור ב-22 באוקטובר 2023, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום.<ref name=":0" /> את השיר כתבה אוריה לבדה, ללחן שיצרה ביחד עם אריאל טוכמן והפקה מוזיקלית שנוצרה בידי טוכמן ועברי לידר.<ref name=":0" />

השיר הגיע למקום החמישי במצעד של מדיה פורסט.<ref></ref>

== רקע וכתיבה ==
השיר נכתב על ידי עטרה אוריה, הולחן על ידי אוריה ואריאל טוכמן והופק על ידי טוכמן ועברי לידר.<ref name=":0" /> במעריב סקרו את השיר וכתבו: . באייס כתבו: . גם ברשת 13 פורסמה כתבה אודות "לתמיד".

== וידאו קליפ ==
הווידאו קליפ הרשמי של השיר פורסם ב-22 באוקטובר 2023 והועלה לערוץ היוטיוב של עטרה אוריה.<ref name=":0" /> באותה העת, הועלה לערוץ היוטיוב של משטרת ישראל.<ref name=":1"></ref>

נכון לדצמבר 2023 עומד מונה הצפיות של הקליפ על למעלה מ-200 אלף צפיות.<ref name=":0" /><ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|22 באוקטובר 2023
|הזרמת מוזיקה • הורדה דיגיטלית
|NMC
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי עטרה אוריה
קטגוריה:שירים בעברית
קטגוריה:שירים שהופקו על ידי עברי לידר
קטגוריה:שירי מלחמת חרבות ברזל
קטגוריה:שירים על כאב לב
קטגוריה:שירים על מוות
קטגוריה:שירים על שוטרים
קטגוריה:סינגלים בהוצאת NMC יונייטד אנטרטיינמנט
אנחנו זה גורל

"אנחנו זה גורל" הוא שיר של הזמרים הישראלים שרית חדד ועדן חסון. השיר יצא לאור כסינגל ב-12 בנובמבר 2023, באמצעות חברות התקליטים שרית חדד הפקות ושרית הפקות.

== רקע וכתיבה ==
את השיר כתבו, הלחינו והפיקו בת זוגה של חדד, תמר יהלומי, ושותפה ליצירה יונתן קלימי בהשפעת מלחמת חרבות ברזל שפרצה ב-7 באוקטובר 2023. חדד וחסון פרסמו הצהרה משותפת אודות השיר: .

== וידאו קליפ ==
הווידאו קליפ של השיר פורסם ב-12 בנובמבר 2023, לצד הסינגל עצמו. הקליפ כולל צילומים מתוך הופעותיהם של חדד וחסון בבסיסי חיילים, בבתי חולים ובמפגשים עם המפונים מעוטף עזה והדרום.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|12 בנובמבר 2023
|סטרימינג הורדה דיגיטלית
|שרית חדד שרית
|style="text-align:center;"|
|}

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי שרית חדד
קטגוריה:שירי עדן חסון
קטגוריה:דואטים
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירי מלחמת חרבות ברזל
קטגוריה:סינגלים בהוצאת שרית הפקות
האספה המחוקקת של קרנאטקה

האספה המחוקקת של קרנאטקה (בקאנדה: ಕರ್ನಾಟಕ ವಿಧಾನಸಭೆ; בעבר האספה המחוקקת של מייסור) היא הבית התחתון של בית המחוקקים הדו-ביתי של קרנאטקה.

== היסטוריה ==
===מדינת מייסור===
יסודות האספה המחוקקת של קרנאטקה קבועים באספה המחוקקת של מדינת מייסור, שהוקמה על ידי צ'מרג'נדרה וודיאר העשירי ב-1881. האספה, שנועדה לאפשר לעם להביע דעה לגבי המשטר, החלה כאספה לא פורמלית, כאשר המועצות של מחוזות מייסור נתבקשו למנות נציגות מטעמם לאספה, ועד 1886 חברי האספה התבקשו לשלוח נציגים אחרים בכל פעם, ב-1887 נקבעו מראש כמות הנציגים ושמותיהם.

ב-1891 נקבעה מערכת בחירות, כשבעלי זכות הצבעה היו משלמי מס קרקעות בשווי שבין 100 ל-300 רופי הודי או משלמי מס לבית או חנות בעיר בין 13 ל-17 רופי הודי, כאשר בעלי השכלה נכללים. כמות חברי האספה נקבעה ללא יותר מ-351.

ב-1894 נקבעה תקופת כהונה של חברי האספה ל-3 שנים, וזכות ההצבעה הורחבה למשלמי מס קרקעות בין 50 ל-200 רופי הודי, כשהסכום משתנה בין טלוקים (מחוזות) שונים. במקביל, ייצוגם של 78 יישובים בעלי פחות מחמשת אלפים תושבים איבדו את הייצוג שלהם באספה, ומספר חבריה ירד ל-277.

ב-1907 הוקם בית עליון, המועצה המחוקקת של מייסור, והאספה המחוקקת הייתה לבית תחתון.

ב-1918 הורחבה זכות ההצבעה לכלל משלמי מס קרקעות בשווי 50 רופי בכל המדינה, או משלמי 10 רופי כמס נכס עירוני.

ב-1922 הוקמה ועדת רפורמות, שקבעה את מספר הנציגים באספה ל-200, בהם 15 מושבים שמורים למוסלמים, 5 לנוצרים-הודים ו-3 לקאסטות נמוכות (מספר שהוגדל ל-6 בהמשך). זכות הצבעה הוענקה ללא דרישת תשלום מס, וב-1923 נתן לאספה מעמד מחייב, כשנקבע שגביית מיסים חדשים והעברת תקציב תחייב את אישור האספה. ב-1929 הוענקה לנשים הזכות להיבחר לאספה.

===לאחר עצמאות הודו===
באוקטובר 1974 מינה המהרג'ה של ייסור אספה חוקתית כדי שתכתוב חוקה למדינה. האספה החליטה ברוב גדול כי החוקה תנוסח על ידי האספה החוקתית של הודו. המהרג'ה הורה בדצמבר 1949 על פיזור האספה המחוקקת והמועצה המחוקקת, והאספה החוקתית שימשה כפרלמנט זמני עד לקיומם של בחירות ב-1952.

באספה החדשה שנבחרה ב-1952 כללה 99 נציגים נבחרים ואחד ממונה. עם הקמת מדינת אנדרה והשינויים בגבולות מדינת מדראס ב-1953 ניתנו אזורים מסוימים ממדראס למייסור, והאספה גדלה ב-5 נציגים.

עם עיצובן מחדש של גבולות מייסור תחת חוק ארגון מחדש של המדינות ב-1956, גדל כוחה של האספה ל-208, מספר שגדל ל-216 ב-1967 ול-224 ב-1987, לצד נציג ממונה אחד.

ב-1973 שינתה מדינת מייסור את שמה לקרנאטקה, ושם האספה הפך מהאספה המחוקקת של מייסור להאספה המחוקקת של קרנאטקה.

האספה בוחרת את 12 נציגי קרנאטקה ברג'יה סבהה.

== קישורים חיצוניים ==

== הערות שוליים ==

קרנאטקה
קטגוריה:קרנאטקה
חוק כלי היריה

חוק כלי היריה, תש"ט–1949 מסדיר את נושא כלי הירייה בישראל והוא מחייב רישיון לשם שלל פעולות הקשורות בכלי ירייה, ובכלל זה ייצורם, יבואם, יצואם ונשיאתם.

==היסטוריה חקיקתית==
החוק החליף את פקודת כלי היריה שחוקקה ממשלת המנדט, ואושר בכנסת הראשונה ב-1 באוגוסט 1949.

מאז אישורו תוקן החוק 24 פעמים. תיקונים עיקריים:
* בתיקון מס' 3, שאושר ב-9 באפריל 1962 הוסדרה פעולתם של מטווחים החל מתחילת שנת ה'תשכ"ד.

==הוראות החוק==
החוק מגדיר כלי ירייה: "כלי בעל קנה העשוי לירות כדור, קלע, פגז, פצצה או כיוצא באלה, שבכוחם להמית אדם, וכולל חלק, אביזר ותחמושת של כלי כזה, וכן כלי נשק שסוגל לפלוט חומר הנועד להזיק לאדם, לרבות חלק, אביזר ותחמושת לכלי נשק כאמור ולרבות מכל המכיל או שסוגל להכיל חומר כאמור ולמעט מכל גז מדמיע".

החוק קובע שייצור כלי ירייה מותנה ברישיון או באישור הממשלה. יבוא ויצוא של כלי ירייה צבאי יעשה רק באישור הממשלה. יבוא ויצוא של כלי ירייה שאינו כלי ירייה צבאי מותנה ברישיון. עסק העוסק בקנייה ומכירה של כלי ירייה, באחסנתם או בתיקונם חייב רישיון. 

נשיאת כלי ירייה חייבת רישיון. החזקת כלי ירייה חייבת רישיון, שיינתן רק לאחר שאדם שהוסמך לכך בדק את כלי הירייה ומצאו ראוי לשימוש. רישיון יינתן רק לאחר שמקבל הרישיון עבר הכשרה מתאימה ללימוד השימוש בכלי ירייה מסוג הכלי שהוא מבקש לרכוש, והפעיל במטווח כלי ירייה מסוג הכלי שהוא מבקש לרכוש. כללי ההכשרה נקבעו בתקנות כלי הירייה (הכשרה), התשע״ח–2018. חובות אלה אינן חלות על כלי ירייה שנמסר מטעם צה"ל או משטרת ישראל.

הדרכה ואימון בשימוש בכלי ירייה תיעשה רק בידי מי שקיבל רישיון לכך. 

קנייה של כלי ירייה מותרת רק למי שקיבל רישיון לכלי ירייה זה. מכירה או מסירה של כלי ירייה לאדם מותרת רק לאחר שהמוסר נוכח כי יש בידי הקונה או המקבל רישיון לאותו כלי ירייה, או שמותר לו להחזיק בכלי הירייה.

הקמה וניהול של מטווח חייבים רישיון. כניסת אדם למטווח ושהייה בו, תהיה רק בהתאם להוראות של מנהל המטווח או של מי שמינה לכך, והפעלת כלי ירייה במטווח תהיה רק בפיקוחו של מפקח. אימון בירי מכלי ירייה יהיה רק במטווח.

==תקנות==
מכוח החוק הותקנו התקנות הבאות:
* 
* 
** : הוראת שעה בעקבות מלחמת חרבות ברזל.
* . החליפו את תקנות כלי הירייה (תוקפם של רישיונות), התשס״ג–2002.
** : הוראת שעה בעקבות מלחמת חרבות ברזל.
* 

==יישום החוק==
במתן רישיונות לפי חוק זה עוסק האגף לרישוי כלי ירייה במשרד לביטחון לאומי.

בעקבות מתקפת הפתע על ישראל, שבה כשל צה"ל בהגנה על תושבי ישראל, הוגמשו הקריטריונים לקבלת רישיון נשק לפי חוק זה, וחל גידול עצום בבקשות לרישיון נשק.

==קישורים חיצוניים==
* 
* 
* 

==הערות שוליים==

קטגוריה:ישראל: חקיקת ביטחון
קטגוריה:הכנסת הראשונה: חקיקה
לוויין מחקר באטמוספירה העליונה

הלוויין לחקר האטמוספירה העליונה (UARS) היה מצפה מסלולי המופעל על ידי נאס"א, שתפקידו היה לחקור את האטמוספירה של כדור הארץ, ובמיוחד את שכבת האוזון המגינה על האטמוספירה. הלוויין, שמשקלו היה 5,900 קילוגרם, נשלח ממעבורת החלל דיסקברי במהלך משימת STS-48 ב-15 בספטמבר 1991. הוא נכנס למסלול כדור הארץ בגובה מבצעי של 600 קילומטרים, עם נטייה מסלולית של 57 מעלות.

משך המשימה המקורי היה אמור להיות שלוש שנים בלבד אך הוארך מספר פעמים. כשהמשימה הסתיימה לבסוף ביוני 2005 עקב קיצוצים במימון, 14 שנים לאחר שיגור הלוויין, שישה מתוך עשרת המכשירים שלו עדיין היו פעילים. פעולה אחרונה להורדת מסלול UARS בוצעה בתחילת דצמבר 2005 כדי להכין את הלוויין למסלולו הסופי. ב-26 באוקטובר 2010, תחנת החלל הבינלאומית ביצעה תמרון כדי להימנע מלהיפגע משאריות UARS.

הלוויין UARS, שהוצא משימוש, נכנס שוב לאטמוספירה של כדור הארץ ב-24 בספטמבר 2011. תשומת לב תקשורתית ניכרת אפפה את האירוע, בעיקר בשל התחזיות של נאס"א לפיהן חלקים ניכרים מהלוויין עלולים להגיע לקרקע,<ref></ref> ועלול לסכן אזורים מיושבים. עם זאת, שאריות הלוויין נשרו בסופו של דבר באזור מרוחק של האוקיינוס השקט.<ref></ref>

== קישורים חיצוניים ==

== הערות שוליים ==

קטגוריה:לוויינים אמריקאיים